**Bloodhound Gang** bola americká hudobná skupina, pôvodom z Collegeville v Pensylvánii. Skupina vo svojich začiatkoch hrala hip-hop, ale dnes hrá viaceré žánre, ako post-punk, comedy rock, crossover, rap rock, rapcore, comedy rap a alternatívny rock. V roku 1992 ju založili členovia Jimmy Pop a Daddy Long Legs. Jej súčasní členovia sú Jimmy Pop, DJ Q-Ball, Jared Hasselhoff, The Yin a Daniel P. Carter. Ich skladby sú známe vďaka satirickým textom, ktoré sa často zaoberajú sexuálnou tematikou a obsahujú veľa slovných hračiek a narážok.

Ich najznámejšie single sú „Fire Water Burn" a „The Bad Touch". Odkedy skupina vznikla, predala po celom svete viac, ako 6 miliónov albumov.

História
--------

### Začiatky

Skupina Bloodhound Gang založili v roku 1992 ako alternatívna skupina s názvom Bang Chamber 8. Jej členovia boli Jimmy Pop a Daddy Long Legs, absolventi strednej školy Perkiomen Valley. Vydali titulnú skladbu a podľa jej názvu zmenili názov skupiny na Bloodhound Gang, ako odkaz na detský detektívny seriál televízie PBS pod názvom „The Bloodhound Gang", ktorý sa vysielal pre deti v rámci programu *3-2-1 Contact*.

Keďže si nedokázali nájsť iné miesto, skupina najskôr vystupovala v izbe domu Jareda Hasselhoffa za cigarety Marlboro, pivo Schlitz a šancu dostať niekam prvú demo nahrávku *Just Another Demo*. Neskôr začali hrať každý mesiac v newyorskom klube CBGB.

V apríli roka 1994 skupina vydala druhú demo nahrávku s názvom *The Original Motion Picture Soundtrack to Hitler's Handicapped Helpers*. Vďaka tomu dostala skupina zmluvu s vydavateľstvom Cheese Factory Records. V lete roka 1994 dostal Jimmy Pop malú rolu v krátkom nezávislom filme režiséra Kurta Fitzpatricka s názvom *The Chick That Was Naked* a súčasne skupina nahrala skladbu na soundtrack filmu. V novembri toho istého roka Bloodhound Gang vydali prvé EP pod názvom *Dingleberry Haze*.

### *Use Your Fingers*

V marci 1995 skupina podpísala zmluvu s vydavateľstvom Columbia Records. Vtedy vydali svoj prvý štúdiový album pod názvom *Use Your Fingers*. Skupina začala koncertovať po Spojených štátoch. Vtedy dvaja členovia Daddy Long Lengs a M.S.G. začali byť nespokojní zo službami vydavateľstva Columbia Records, opustili skupinu a založili vlastnú rapovú skupinu Wolfpac. Basgitarista Jared Hasselhoff, bubeník Spanky G a klávesista Tard-E-Tard. Po ukončení turné opustili skupinu dvaja členovia Tard-E-Tard a Skip O'Pot2Mus a bola ukončená zmluva s vydavateľstvom Columbia Records.

### *One Fierce Beer Coaster*

V marci roku 1996 skupina s kompletne novou zostavou členov nahrala druhý štúdiový album pod názvom *One Fierce Beer Coaster*. Prvým vydavateľstvom albumu bolo Cheese Factory Records (terajšie Republic Records) a druhým Geffen Records v roku 1998. Obal albumu prvého vydania zobrazuje pivnú tácku a bol vytvorený Michaelom Calleiom z Industrial Strength Design. Skupina odohrala svoje prvé „skutočné" turné po Európe a USA (členovia skupiny údajne prehlásili, že „toto je ich prvé turné, na ktoré nemusí prísť žiadny z rodičov, aby odviezol skupinu potom, čo sa rozbije dodávka"). Tento album obsahuje singel „Fire Water Burn", ktorý sa objavil vo filme *Fahrenheit 9/11* aby v textoch naznačil, že sa niektorí americkí vojaci v Iraku nechovajú ľudsky.

### *Hooray for Boobies*

Dňa 16. februára 2000 bol vydaný tretí štúdiový album pod názvom *Hooray for Boobies*. Na tomto albume vyšiel aj ich veľký hit „The Bad Touch", s ktorým uspeli na dvoch turné po Európe, kde sa stala skupina veľmi populárnou. V Nemecku sa singel „The Bad Touch" a album *Hooray for Boobies* dostal na #1 v hitparáde. Po celom svete sa predalo viac ako 5 miliónov albumov.

V roku 2003 skupina vydala DVD nazvané *One Fierce Beer Run*, ktoré zaznamenáva turné k albumu *One Fierce Beer Coaster*.

### *Hefty Fine*

Najnovší štúdiový album s názvom *Hefty Fine* bol vydaný dňa 27. septembra 2005. Spoločne s albumom boli vydané aj single „Foxtrot Uniform Charlie Kilo" a „Uhn Tiss Uhm Tiss Uhn Tiss". Pôvodný názov CD *Heavy Flow* bol zmenený po tom čo hudobník Moby vydal singel rovnakého názvu. Na začiatku roku 2006 opustil skupinu po vzájomnej dohode bubeník Willie The New Guy a bol nahradený bubeníkom menom The Yin (Adam Perry) zo skupiny A.

### Neskoršie roky

V októbri roku 2008 opustil skupinu Lupus Thunder, čo bolo oznámené basgitaristom Jaredom Hasselhoffom na blogu skupiny na MySpace. Nahradil ho nový gitarista Daniel P. Carter.

Jimmy Pop počas rozhlasového rozhovoru v Bostone nedávno oznámil, že nový album bude obsahovať 14 piesní a názov albumu by mal byť *Getting Laid on a School Bus*. Dátum vydania by mal byť začiatok roku 2011.

Členovia
--------

### Súčasní členovia

* Jimmy Pop – spev, rytmická gitara (1992–súčasnosť)
* Evil Jared Hasselhoff – basová gitara (1995–súčasnosť)
* Q-Ball – klávesy, syntetizátor, mixovanie, sprievodný spev (1995–súčasnosť)
* The Yin – bicie, perkusie (2006–súčasnosť)
* Daniel P. Carter - sólová gitara (2009–súčasnosť)

### Bývalí členovia

* Foof – spev (1992)
* Bubba K. Love – bicie (1992–1993)
* Daddy Long Legs – spev, basová gitara (1992–1995)
* M.S.G. – mixovanie (1993–1995)
* Skip O'Pot2Mus – spev (1993–1995)
* Tard-E-Tard – mixovanie (1995)
* Spanky G – bicie (1995–1998)
* Lupus Thunder - sólová gitara (1994–2008)
* Willie The New Guy – bicie (1999–2006)

### Časová os

Diskografia
-----------

*Hlavný článok: Diskografia Bloodhound Gang*

* *Use Your Fingers* (1995)
* *One Fierce Beer Coaster* (1996)
* *Hooray for Boobies* (2000)
* *Hefty Fine* (2005)
* *Hard-Off* (2015)

Referencie
----------

1. 1 2 3 4 5 6   *History 101* [online]. BloodhoundGang.com, [cit. 2010-08-12]. Dostupné online. Archivované 2007-10-11 z originálu.
2. ↑  Richard Gavalis. *Staff/Bios* [online]. Dome Sound Studios, [cit. 2010-08-12]. Dostupné online. Archivované 2008-01-19 z originálu.
3. ↑   *That Chick Was Naked (1995)* [online]. IMDb.com, [cit. 2006-08-07]. Dostupné online.
4. ↑   *The announcement nobody has been waiting for...* [online]. 10. október 2008, [cit. 2008-12-07]. Dostupné online.

Externé odkazy
--------------

* Oficiálna stránka skupiny Bloodhound Gang
* Bloodhound Gang texty na BloodhoundGang.com Archivované 2007-10-12 na Wayback Machine
* MySpace stránka
* Bloodhound Gang na allmusic
* Up-Load UK Get Happy Tour Nottingham 2007 Review & Galleries
* Up-Load UK Get Happy Tour Newport Review & Gallery